எம். எஸ். தௌஃபீக்

முகம்மது சரிப் தௌஃபீக் (Mohamed Shariff Thowfeek, பிறப்பு: 7 சனவரி 1971) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் துணை அமைச்சரும் ஆவார்.

அரசியல் பணி
தௌஃபீக் 2000 நாடாளுமன்றத் தேர்தலில் சிறீலங்கா முஸ்லிம் காங்கிரசு சார்பில் மக்கள் கூட்டணி வேட்பாளராக திருகோணமலை மாவட்டத்தில் போட்டியிட்டு, தெரிவு செய்யப்பட்டு நாடாளுமன்றம் சென்றார். முஸ்லிம் காங்கிரசு கட்சிக்கும் மக்கள் கூட்டணிக்குமிடையேயான கூட்டு ஒப்பந்தம் 2001 சூன் மாதத்தில் முறிவடைந்தது. 2001 அக்டோபரில் முசுலிம் காங்கிரசு எதிர்க்கட்சிக் கூட்டணியான ஐக்கிய தேசிய முன்னணியுடன் இணைந்தது. தௌஃபீக் 2001 நாடாளுமன்றத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டுத் தோல்வியடைந்தார். ஆனாலும், இவர் தேசியப் பட்டியலில் சேர்க்கப்பட்டு நாடாளுமன்றம் சென்றார். 2004 தேர்தலில் முசுலிம் காங்கிரசு வேட்பாளராகப் போட்டியிட்டு கட்சிப் பட்டியலில் மூன்றாவதாக வந்து, தெரிவு செய்யப்படவில்லை.

பின்னர், தௌஃபீக் 2008 மாகாணசபைத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு கிழக்கு மாகாண சபை உறுப்பினராகத் தெரிந்தெடுக்கப்பட்டார். மீண்டும் 2010 நாடாளுமன்றத் தேர்தலில் திருகோணமலை மாவட்டத்தில் போட்டியிட்டு நாடாளுமன்றத்திற்குத் தெரிவானார். இவர் மைத்திரிபால சிறிசேனவின் அமைச்சரவையில் 2015 சனவரியில் உள்ளூர் போக்குவரத்து பிரதி அமைச்சராக நியமிக்கப்பட்டார்.

2015 நாடாளுமன்றத் தேர்தலில் தௌஃபீக் நல்லாட்சிக்கான ஐக்கிய தேசிய முன்னணியின் வேட்பாளராக திருகோணமலையில் போட்டியிட்டுத் தோல்வியடைந்தார். ஆனாலும், 2016 சனவரியில் முசுலிம் காங்கிரசு உறுப்பினர் ஏ. ஏர். ஏ. ஹபீசு தனது தேசியப் பட்டியல் உறுப்பினர் பதவியைத் துறந்ததை அடுத்து தௌஃபீக் தேசியப் பட்டியல் உறுப்பினராக நியமிக்கப்பட்டார். 2020 நாடாளுமன்றத் தேர்தலில் முசுலிம் காங்கிரசு சார்பாக ஐக்கிய மக்கள் சக்தியின் வேட்பாளராகப் போட்டியிட்டு மீண்டும் நாடாளுமன்றம் சென்றார்.

தேர்தல் வரலாறு
+ எம். எசு. தௌஃபீக்கின் தேர்தல் வரலாறுதேர்தல்தொகுதிகட்சிகூட்டணிவாக்குகள்முடிவு 2000 நாடாளுமன்றம்  திருகோணமலை மாவட்டம்   சிறீலங்கா முஸ்லிம் காங்கிரசு   மக்கள் கூட்டணி   தெரிவு 2001 நாடாளுமன்றம்  திருகோணமலை மாவட்டம்   சிறீலங்கா முஸ்லிம் காங்கிரசு   ஐக்கிய தேசிய முன்னணி   தெரிவு செய்யப்படவில்லை 2004 நாடாளுமன்றம்  திருகோணமலை மாவட்டம்   சிறீலங்கா முஸ்லிம் காங்கிரசு       தெரிவு செய்யப்படவில்லை 2008 மாகாணசபை  திருகோணமலை மாவட்டம்   சிறீலங்கா முஸ்லிம் காங்கிரசு   ஐக்கிய தேசிய முன்னணி    தெரிவு 2010 நாடாளுமன்றம்  திருகோணமலை மாவட்டம்   சிறீலங்கா முஸ்லிம் காங்கிரசு   ஐக்கிய தேசிய முன்னணி   தெரிவு 2015 நாடாளுமன்றம்  திருகோணமலை மாவட்டம்   சிறீலங்கா முஸ்லிம் காங்கிரசு   ஐக்கிய தேசிய முன்னணி   தெரிவு செய்யப்படவில்லை 2020 நாடாளுமன்றம்  திருகோணமலை மாவட்டம்   சிறீலங்கா முஸ்லிம் காங்கிரசு   ஐக்கிய மக்கள் சக்தி   தெரிவு

மேற்கோள்கள்

பகுப்பு:1971 பிறப்புகள்
பகுப்பு:இலங்கையின் துணை அமைச்சர்கள்
பகுப்பு:வாழும் மக்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:திருகோணமலை மாவட்ட நபர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:சிறீலங்கா முசுலிம் காங்கிரசு அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:ஐக்கிய மக்கள் சக்தி அரசியல்வாதிகள்